Ajshokej (hokej na lodzie) – zorta szportu manszaftowygo, we kerym szpilery kiouzdajōm na szlynzuchach, trzimiōm we łapach hokejkryka (hokejfela) a muszōm wciepować krōnżek do budy, na keryj durch stoji tormōn. We manszafcie hokejowym a tyż i na lodzie je 5 normalnych szpilerōw a jedyn tormōn. Kożdy szpil skuodo sie ze trzech tercyjōw - kożdo po 20 minut. Szpilplac do hokeja je roztajlowany na trzi tercyje - ôddzielōne modrymi kreskōma - a ôtoczōny je bandōma s kożdyj strony. Do bojiska zaliczōmy tyż ławka rezerwowych a ławka gańby. Nojlepsze ślōnske kluby ajshokeja to GKS Tychy, Naprzód Janów a JKH GKS Jastrzębie-Zdrój.